recursal/SuperWikiNEXT-32B huggingface dataset:
தொடு நாற்கரத்தின் எதிர்ப்பக்கங்களின் கூடுதல்: *a* + *c* = *b* + *d*
படம் 1: ஒரு வட்டத்திற்கு புள்ளி *P* -லிருந்து வரையப்பட்ட தொடுகோட்டுத் துண்டுகள்: *PA* = *PB*
வடிவவியலில் **பீட்டோ தேற்றத்தின்** (*Pitot theorem*) கூற்றின்படி, ஒரு தொடு நாற்கரத்தின் எதிரெதிர் பக்கங்களின் கூட்டுத்தொகைகள் சமமாக இருக்கும். அதாவது ஒரு நாற்கரத்தின் நான்கு பக்கங்களையும் தொட்டுக்கொண்டவாறு அந்நாற்கரத்துக்குள் ஒரு வட்டம் வரையக் கூடுமானால் அந்நாற்கரத்தின் எதிரெதிர்ப் பக்கங்களின் கூட்டுத்தொகைகள் சமம். மேலும், இக்கூட்டுத்தொகை ஒவ்வொன்றும் நாற்கரத்தின் அரைச்சுற்றளவுக்குச் சமம்.

இத்தேற்றம் பிரெஞ்சுப் பொறியாளர் *ஆன்றி பீட்டோ* பெயரால் அழைக்கப்படுகிறது. வட்டத்திற்கு வெளியேயுள்ள ஒரு புள்ளியிலிருந்து, வட்டத்திற்கு வரையப்படும் இரு தொடுகோட்டுத் துண்டுகளின் நீளங்களும் சமமாக அமையும் என்பதை அடிப்படையாகக் கொண்டு இத்தேற்றம் அமைந்துள்ளது.

நிறுவல்
-------

படம் 2: {\displaystyle {\begin{aligned}&|AB|+|CD|\\=&(a+b)+(c+d)\\=&(b+c)+(a+d)\\=&|BC|+|DA|\end{aligned}}}
ஒரு வட்டத்தின் வெளிப்பக்கமாக அமையும் ஒரு புள்ளியிலிருந்து வட்டத்துக்கு வரையப்படும் இரு தொடுகோடுகளின் நீளங்கள் சமம் (படம் 1). இம்முடிவை பயன்படுத்தி பீட்டோ தேற்றத்தினை விளக்கலாம்:

எடுத்துக்கொள்ளப்பட்டது தொடுநாற்கரம் என்பதால் அதன் உள்வட்டத்திற்கு நான்கு பக்கங்களும் தொடுகோடுகளாக அமையும். மேலும் நாற்கரத்தின் ஒவ்வொரு முனையின் இரு அடுத்துள்ள பக்கங்களும் ஒரே புள்ளியிலிருந்து வரையப்பட்ட உள்வட்டத் தொடுகோடுகள் என்பதால் அவற்றின் நீளங்கள் சமம். நான்கு சோடி சமதொடுகோட்டுத் துண்டுகள் உள்ளன. எதிரெதிர் சோடி பக்க நீளங்களைக் கூட்டுத்தொகைகளை இந்த சமதொடுகோட்டுத் துண்டுகளாகப் பிரித்து அக்கூட்டுத்தொகைகள் சமமாக இருப்பதை படத்தில் உள்ளவாறு நிறுவலாம் (படம் 2).

மறுதலைக் கூற்றும் உண்மை. எதெரெதிர் சோடிப் பக்க நீளங்களின் கூட்டுத்தொகைகள் சமமாகவுள்ள நாற்கரத்தின் உட்புறமாக அதன் பக்கங்களைத் தொட்டவாறு ஒரு வட்டம் வரையலாம்.

1725 இல் பீட்டோ இத்தேற்றத்தை நிறுவினார். இதன் மறுதலை கணதவியலாளர் ஜேக்கப் இசுட்டெயினரால் 1846 இல் நிறுவப்பட்டது.

2*n*-பல்கோணங்களுக்கும் பீட்டோ தேற்றத்தைப் பொதுமைப்படுத்தலாம். இதில் 2*n*-பல்கோணத்தின் ஒன்றுவிட்ட பக்கங்களின் நீளங்களின் கூட்டுத்தொகைகள் சமமாக இருக்கும்.

மேற்கோள்கள்
-----------

1. 1 2 3  Josefsson, Martin (2011), "More characterizations of tangential quadrilaterals" (PDF), *Forum Geometricorum*, **11**: 65–82, MR 2877281. See in particular pp. 65–66.
2. ↑  Boris:Pritsker: *Geometrical Kaleidoscope*. Dover, 2017, ISBN 9780486812410, p. 51
3. ↑  1de Villiers, Michael (1993), "A unifying generalization of Turnbull's theorem", *International Journal of Mathematical Education in Science and Technology*, **24** (2): 65–82, doi:10.1080/0020739930240204, MR 2877281.

வெளியிணைப்புகள்
---------------

* Alexander Bogomolny, "When A Quadrilateral Is Inscriptible?" at Cut-the-knot
* "A generalization of Pitot's theorem"

மேற்கோள்கள்
-----------

Cut The Knot, Pitot theorem
**தாதர்கள்** (உருசியம்: татары); (தாதர்: татарлар) என்பவர்கள் ஒரு துருக்கிய இன மக்கள் ஆவர். இவர்கள் ஆசியா மற்றும் ஐரோப்பாவில் வாழ்கின்றனர். "தாதர்" என்ற பெயரானது எழுத்து வடிவில் முதன்முதலில் குல் திசினின் நினைவுச்சின்னத்தில் 𐱃𐱃𐰺 (TaTaR) என்ற வடிவில் தோன்றுகிறது. வரலாற்றுரீதியாக "தாதர்கள்" என்ற சொல் பல்வேறு வகையான துருக்கிய-மங்கோலிய பகுதி-நாடோடிப் பேரரசுகளுக்கு வழங்கப்பட்டது. இவை தார்தரி என்று அழைக்கப்பட்ட பெரிய நிலப்பரப்பை தங்கள் கட்டுப்பாட்டில் வைத்திருந்தனர். ஆனால் இந்தச் சொல் தற்போது குறுகிய அளவிலேயே பயன்படுத்தப்படுகிறது. ஏதாவது ஒரு துருக்கிய மொழியைப் பேசும் மக்களை மட்டுமே குறிக்கப் பயன்படுத்தப்படுகிறது. 

செங்கிஸ் கானின் தலைமையில் கி.பி. 1206ல் உருவாக்கப்பட்ட மங்கோலியப் பேரரசு தாதர்களுடன் கூட்டணி வைத்துக் கொண்டது. செங்கிஸ் கானின் பேரன் படு கானின் (அநேகமாக கி.பி. 1207-1255) தலைமையில் மங்கோலியர்கள் மேற்கு நோக்கிப் பயணித்தனர். அவர்கள் தங்களுடன் பல மங்கோலியப் பழங்குடியினரை உருசியாவின் சமவெளிகளை நோக்கி அழைத்துச் சென்றனர். தாதர் குலமரபானது இன்னும் மங்கோலியர்கள் மற்றும் கசாராக்கள் இடையே உள்ளது. 

உருசியர்களால் "தாதர்கள்" என்று அழைக்கப்படும் இப்போது இருக்கும் மிகப்பெரிய குழுவானது வோல்கா தாதர்கள் ஆவர். இவர்கள் வோல்கா பகுதியைச் (தாதர்தான் மற்றும் பசுகோர்தோதான்) சேர்ந்தவர்கள் ஆவர். இவர்கள் இக்காரணத்திற்காக எளிமையாக "தாதர்கள்" என்று அழைக்கப்படுகின்றனர். இவர்களின் மொழி தாதர் மொழி என்று அழைக்கப்படுகிறது. 2002ம் ஆண்டின் கணக்குப்படி இவர்களின் மதிப்பிடப்பட்ட மக்கள்தொகையானது ஏறக்குறைய 60 இலட்சம் ஆகும். உருசியர்களும், தாதர்களும் ஒருவருடன் ஒருவர் ஒன்றாகக் கலந்துவிட்டதாக ஒரு நம்பிக்கை உண்டு. இது "ஒரு உருசியனைச் சிறிது சுரண்டினால் அவனுக்கு உள்ளே ஒரு தாதன் வெளிப்படுவான்" என்ற ஒரு கூற்றால் விளக்கப்படுகிறது. உருசியாவின் முதலாம் பேதுரு ஆட்சிக்கு வருவதற்கு முன்னர் இருந்த பிரபுக் குடும்பங்கள் தாதர் வழிவந்தவர்களாக இருந்தனர். எனினும் மரபியல் ஆராய்ச்சிகள் உருசியர்கள் வடக்கு மற்றும் கிழக்கு ஐரோப்பியர்களை (முக்கியமாக பெலாரசியர்கள் மற்றும் உக்கிரைனியர்கள்) மூதாதையர்களாகக் கொண்டுள்ளதாகக் காட்டுகின்றன. தாதர் மக்களிலிருந்து மரபியல்ரீதியாகத் தொலைவில் உள்ளவர்களாகக் காட்டுகின்றன.  

இக்காலத்தில் தாதர்களின் உடல் தோற்றம் ஒரு வண்ணப் பட்டியாக உள்ளது. இவர்கள் மங்கோலியர் முதல் காக்கேசியர் வரையிலான தோற்றங்களைக் கொண்டுள்ளனர்.

உசாத்துணை
---------

1. 1 2  "காப்பகப்படுத்தப்பட்ட நகல்". 2017-07-30 அன்று மூலம் பரணிடப்பட்டது. 2017-11-30 அன்று பார்க்கப்பட்டது.
2. ↑  Matthias Kappler, *Intercultural Aspects in and Around Turkic Literatures: Proceedings of the International Conference Held on October 11th-12th, 2003 in Nicosia*, Otto Harrassowitz Verlag (2006), p. 165
3. ↑  Thomas Riha, *Readings in Russian Civilization, Volume 1: Russia Before Peter the Great, 900-1700*, University of Chicago Press (2009), p. 186
4. ↑  Orekhov, V; Poltoraus, A; Zhivotovsky, LA; Spitsyn, V; Ivanov, P; Yankovsky, N (1999). "Mitochondrial DNA sequence diversity in Russians". *FEBS Lett* **445**: 197–201. பப்மெட்:10069400.
5. ↑  Balanovsky, Oleg (2008). "Two Sources of the Russian Patrilineal Heritage in Their Eurasian Context". *The American Journal of Human Genetics* **82**: 236–250. doi:10.1016/j.ajhg.2007.09.019. .

வெளி இணைப்புகள்
---------------

விக்கிமீடியா பொதுவகத்தில்,  
 ***தாதர் மக்கள்***   
என்பதின் ஊடகங்கள் உள்ளன. 

* "Tatars". *பிரித்தானிக்கா கலைக்களஞ்சியம்* (11th). (1911).
**குர்பச்சன் சிங் திங்ரா** (*Gurbachan Singh Dhingra*) ஒரு இந்திய தொழில்முனைவோர், விளம்பரதாரர் மற்றும் பெர்கர் பெயிண்ட்சின் துணைத் தலைவர் ஆவார். குர்பச்சன் 100 இந்திய பணக்காரர்களுள் ஒருவரும் போர்ப்ஸ் பத்திரிக்கை வெளியிட்ட உலகளாவிய கோடீஸ்வரர்களில் ஒருவருமாவார்.

ஆரம்பகால வாழ்க்கை
-----------------

குர்பச்சன் ஒரு வணிகக் குடும்பத்தில் பிறந்தார் (1950). இவரது தாத்தா 1898 ஆம் ஆண்டில் அமிர்தசரசில் வண்ணப்பூச்சுத் தொழிலைத் தொடங்கினார். குர்பச்சன் டெல்லி பல்கலைக்கழகத்தில் இளங்கலைப் பட்டம் பெற்றார்.

பெர்கர் பெயிண்ட்ஸ்
------------------

1991 ஆம் ஆண்டில் குர்பச்சன் தனது சகோதரர் குல்தீப் சிங் திங்ராவுடன் விஜய் மல்லையாவின் யுபி குழுவிலிருந்து பெர்ஜர் பெயிண்ட்ஸ் நிறுவனத்தை வாங்கினார்.

சங்கம்
------

குர்பச்சன் *அன்ஷானா பிராபர்டீஸ்*, *ஆரம்போல் பிராபர்டீஸ்*, *சிட்லாண்ட் கமர்சியல் கிரெடிட்ஸ்*, லோபிலியா பில்ட்வெல், ஸ்கார்பியோ ஆராய்ச்சி மற்றும் ஆலோசகர்கள், வினு தோட்டங்கள், விக்னெட் முதலீடுகள், யுகே பெயிண்ட்ஸ், பெர்ஜர் பெக்கர் பூச்சுகள், பெர்ஜர் வண்ணப்பூச்சுகள், *ஜாலி பிராபர்டீஸ்*, ராகேஷ் எஸ்டேட், ராகேஷ் கொள்கலன்கள், ரேஷ்மா பிராபர்டீஸ் ஆகிய நிறுவனங்களின் இயக்குநராக பணியாற்றுகிறார்.

குடும்பம்
---------

குர்பச்சனுக்கு திருமணமாகி மூன்று குழந்தைகள் உள்ளனர். குர்பச்சனின் மகன் கன்வர்தீப் வணிகத்தின் ஒரு பகுதியைக் கவனித்துக் கொண்டார். முழுக் குடும்பமும் புது தில்லியில் வசிக்கிறது .

மேற்கோள்கள்
-----------

1. ↑  "The World Billionaires". *Forbes*.. பார்த்த நாள்: 4 March 2015.
2. ↑  "Dhingra Brothers Of Berger Paints Enter Ranks Of India's Richest As Shares Soar". *Forbes*.. பார்த்த நாள்: 4 March 2015.
3. ↑  "Director Information". Corporate Director. 4 March 2015 அன்று பார்க்கப்பட்டது.
4. ↑  "Dhingras of Berger Paints start succession initiative". The Hindu.. பார்த்த நாள்: 4 March 2015.
**தாதாபுரம்** (*Dathapuram*) என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஆர்எஸ் கொண்டாபுரம் மண்டலத்தில் அமைந்துள்ள ஒரு மக்கள் தொகை கணக்கெடுப்பு கிராமமாகும். ஜம்மலமடுகு சட்டப்பேரவைத் தொகுதிக்கு உட்பட்ட இந்த ஊர் பெண்ணாற்றின் கரையில் அமைந்துள்ளது. அதிலிருந்து 13 கிமீ தொலைவில் காந்திகோட்டா அணை கட்டப்பட்டு, குடிநீருக்குத் தண்ணீர் வழங்கப்படுகிறது. தாதாபுரம் கைகளால் பட்டுப் புடவைகளை உருவாக்குவதற்கும் பிரபலமானது.

மக்கள்தொகையியல்
---------------

2001 மக்கள் தொகைக் கணக்கெடுப்புப்படி, தாதாபுரத்தின் மக்கள் தொகை 7,678. இதில் ஆண்கள் 51%-ம் பெண்கள் 49% ஆகும். தாதாபுரத்தின் சராசரி கல்வியறிவு 54% ஆகும். இது தேசிய சராசரியான 59.5% ஐ விட குறைவு: ஆண்களின் கல்வியறிவு 67% ஆகவும் பெண்களின் கல்வியறிவு 40% ஆகவும் இருக்கின்றது. தாதாபுரத்தில், 12% மக்கள் 6 வயதுக்குட்பட்டவர்கள்.

சான்றுகள்
---------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
இங்கிலாந்து நாட்டின் பின்புறத்தோட்ட மாதிரி
**பின்புறத்தோட்டம்** (back garden) என்பது வசிப்பிடத் தோட்டமாகும். ஒரு வீட்டின் முன்புறத் தோட்டத்திற்கு நேர்எதிராக பின்பக்கமுள்ளது, பின்புறத் தோட்டமாகும். புறநகர் பகுதிகளில் வாழ்ந்த ஆங்கிலேயர்களுக்கு இத்தோட்டக்கலை சிறப்புப் பண்பாடாக விளங்குகிறது.
ஒரு முக்கியமான கட்டிடம் இரு பகுதிகளாகப் பிரிக்கப்படும் பொழுது முன்புறத் தோட்டம், பின்புறத்தோட்டம் என வழங்கப்படுகிறது. ஆங்கிலேயர்களின் மக்கள் நெருக்கம் மிகுந்த பகுதிகளில் இத்தோட்டக்கலை சிறப்புற்று விளங்குகிறது. இருபதாம் நூற்றாண்டில் வீட்டின் முன் பகுதியில் உள்ள தோட்டம் சாலையை நோக்கி அமைத்தார்கள். பின்புற பகுதியென்பது ஒதுக்கப்பட்ட பகுதியாகவும், நடைபாதையாகவும் பயன்படுத்தப்பட்டது.

ஒரு வீடு மெத்தைவீடாக இருக்கும் பட்சத்தில் பக்கவாட்டில் பாதை இருக்க வாய்ப்பில்லை. பக்கவாட்டு பாதை இல்லாதபட்சத்தில் வீட்டின் 
வழியாகவே பின்புறத்தோட்டத்திற்குச் செல்ல வேண்டியிருக்கும். ஒரு வீட்டின் முகப்பு சாலையை நோக்கி இருக்கும்போது முன்புறத்தோட்டம் இருக்க வாய்ப்பில்லை.பின்புறத்தில் சிறிதளவு இடமிருக்கும்.

இங்கிலாந்தின் வடதொழில் நகரங்களில் சிறிய வீடுகள் மற்றும் அருகருகே உள்ள வீடுகள் இருந்தன. அவைகள் இப்பொழுது அழிக்கப்பட்டுவிட்டன. முன்புறத்தோட்டமென்பது சாதாரண மற்றும் பொதுவானது. ஆகையால் மரபுத்தடைகள் மற்றும் விதிக்கு உட்பட்டதாகும். எது எப்படியோ, பின்புறத்தோட்டமென்பது தனித்துவம் மற்றும் அசாதாரணமானது. பின்புறத்தோட்டம் பல்நோக்கம் கொண்டதாக இருக்கிறது.

மேற்கோள்கள்
-----------

1. ↑  S Chevalier (1998). "From woollen carpet to grass carpet: bridging house and garden in an English suburb". *Material Cultures: Why Some Things Matter*. University of Chicago Press. பன்னாட்டுத் தரப்புத்தக எண்:0-226-52601-1.. "Every resident ... has a private garden divided into two areas, the front and the back garden whose social role is ..."
**குர்ஷீத் ஜா தேவ்தி** (*Khursheed Jah Devdi*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு ஐரோப்பிய கட்டடக்கலை பாணியிலான அரண்மனையாகும். இது பைகா வம்ச பிரபுவான குர்ஷீத் ஜா பகதூரின் மூதாதையர்களால் கட்டப்பட்டது. இதன் உட்புறங்கள் ஒரு காலத்தில் விலையுயர்ந்த தரைவிரிப்புகள் மற்றும் பிரத்தியேக சரவிளக்குகளால் அலங்கரிக்கப்பட்டிருந்தன. நீரூற்றுகளும் பூக்கள் பூத்த தோட்டங்களும் சுற்றுப்புறத்தை உயிரோட்டமாக வைத்திருந்தன. இது வரலாற்று சிறப்புமிக்க சார்மினாரிலிருந்து ஒரு கிலோமீட்டர் தொலைவில் உள்ள உசேனி ஆலம் என்ற இடத்தில் அமைந்துள்ளது.

பாரம்பரிய ஆர்வலர்களால் இந்த அரண்மனையை மீட்டெடுக்க பல கோரிக்கைகள் இருந்தபோதிலும், ஒரு காலத்தில் பைகா பிரபுக்களின் இல்லமாக இருந்த குர்ஷீத் ஜா தேவ்தி இப்போது இடிந்து கிடக்கிறது.

மேற்கோள்கள்
-----------

1. ↑  Andhra Pradesh (2014-07-16). "Khursheed Jah Devdi cries for attention". *தி இந்து*.. பார்த்த நாள்: 2016-04-08.
2. ↑  "Devdi Khurshid Jah in a state of dilapidation". *Siasat.com*. 2013-01-12. 2016-04-08 அன்று பார்க்கப்பட்டது.
3. ↑  "150 year old palace in ruins, but authorities continue to neglect Khursheed Jah Devdi". *The News Minute*. 2017-01-16. .
**பெனோப்ரோபென்** (Fenoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக தசை, மூட்டழற்சியால் ஏற்படும் வலி , காய்ச்சல், வேறு சிறிய அளவிலான வலிகள் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Nalfon போன்ற வணிகப் பெயர்களில் விற்பனை செய்யப்படுகின்றது.

| வேறு வணிகப் பெயர்கள் |
| --- |
| Fenopron. |

மருத்துவப் பயன்பாடு
-------------------

பொதுவாக முடக்குவாத மூட்டழற்சி போன்ற மூட்டழற்சியால் ஏற்படும் குறைவான, மிதமான வலி, காய்ச்சல் போன்ற நோய்களுக்கு பெனோப்ரோபென் பயன்படுத்தப்படுகின்றது, இவை தவிர தேய்மான மூட்டழற்சி போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர தலைச்சுற்று, தூக்கமின்மை, வியர்த்தல், தோல் அரிப்பு பக்க விளைவுகளும் பெனோப்ரோபென் பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-09-22 அன்று மூலம் பரணிடப்பட்டது. 2012-07-21 அன்று பார்க்கப்பட்டது.
2. ↑
பிளாசுடிட்டு வகைகள்
**எட்டியோபிளாஸ்ட்டுகள்** (Etioplast) என்பது ஒளிபடாத பசுங்கனிகங்களைக் குறிக்கின்றன. இவைகள் பொதுவாக இருள் நிறைந்த பகுதிகளில் வளரும் பூக்கும் தாவரங்களில் (ஆஞ்சியோஸ்பர்ம்களில்) காணப்படுகிறது. ஒரு தாவரமானது பலநாட்கள் ஒளி இல்லாத சூழலில் வளர்க்கப்படும் போது பொதுவாகக் காணப்படும் பசுங்கணிகங்கள் எட்டியோபிளாஸ்ட்டுகளாக மாறுகிறது. எட்டியோபிளாஸ்ட்டுகள் என்பது செயல்படத்தக்க நிறமிகள் இல்லாத லியூக்கோபிளாஸ்ட்டுகள். இலைகளில் அதிக அளவு எட்டியோபிளாஸ்ட்டுகள் காணப்படுகிற பொழுது பச்சை நிறத்திற்குபதில் மஞ்சள் நிறத்தில் காணப்படுகிறது.

இந்தத்தாவர உடலங்கள் புரோலேமல்லார் உடலங்களைக் கொண்டுள்ளது. இவைகள் சவ்வினால் தொகுக்கப்பட்டுள்ள பாதி துகள்களான பின்னல் போன்ற கிளைத்த குழல் போன்ற அமைப்புகள் இவைகள் பச்சைய உற்பத்திக்கான முன்னோடிகள். இந்த புரோலேமல்லார் உடலங்கள் பெருக்கல் மடங்கில் அமைந்துள்ளது.

இவைகள் ஒளி உள்ள சூழலுக்கு மாறுகிற பொழுது சைட்டோகைனின் ஹார்மோன் உற்பத்தி மூலம் பச்சைய உற்பத்தி தூண்டப்பட்டு பசுங்கணிகமாக மாற்றமடைகிறது. இந்த நிகழ்ச்சி மூலம் தைலகாய்டுகளும் மற்றும் கிரானாக்களும் புரோலேமல்லார் உடலங்களிருந்து உருவாகிறது.

மேற்கோள்
--------

1. ↑  Heebak Choi, Taegyu Yi, Sun-Hwa Ha (June 17, 2021). "Diversity of Plastid Types and Their Interconversions". *Frontiers in Plant Science* **12**: 692024. doi:10.3389/fpls.2021.692024. பப்மெட்:34220916.
**அடிப்படை ஆராய்ச்சி**, அல்லது **கோட்பாட்டு ஆராய்ச்சி** (**Basic research** அல்லது **pure research** அல்லது **fundamental research**), என்பது உண்மைகளைக் கண்டறிந்து புரிதலையும் அதன் வாயிலாகக் கோட்பாடுகளையும் கொள்கைகளையும் உருவாக்கும் அறிவியல் ஆராய்ச்சி ஆகும். இது **உண்மை ஆய்வு** என்றும் அழைக்கப்படுகிறது. பயன்பாட்டு ஆராய்ச்சி, அறிவியல் கோட்பாடுகள் உருவாக்க தொழில்நுட்பம் அல்லது உத்திகள் தலையிட மற்றும் *மாற்ற* இயற்கை அல்லது பிற நிகழ்வுகள். என்றாலும் அடிக்கடி இயக்கப்படும் ஆர்வத்தை, அடிப்படை ஆராய்ச்சி எரிபொருள் பயன்படுத்தப்படும் அறிவியல் கண்டுபிடிப்புகள். இரண்டு நோக்கம் பெரும்பாலும் ஒருங்கிணைந்த உள்ள ஆராய்ச்சி மற்றும் வளர்ச்சி.

1. ↑  "What is basic research?" (PDF). National Science Foundation. 2014-05-31 அன்று பார்க்கப்பட்டது.
2. ↑  "Curiosity creates cures: The value and impact of basic research பரணிடப்பட்டது அக்டோபர் 20, 2013 at the வந்தவழி இயந்திரம், National Institute of General Medical Sciences, National Institutes of Health.
3. ↑  "ICSU position statement: The value of basic scientific research" பரணிடப்பட்டது 2017-05-06 at the வந்தவழி இயந்திரம், International Council for Science, December 2004.
பீட்டர்சன் கோட்டுரு ஒரு அலகு தொலைவு கோட்டுரு. இதனை ஒவ்வொரு விளிம்பும் ஒரு அலகு நீளம் கொண்டதாக தளத்தில் வரையலாம்.
கணிதம் மற்றும் வடிவவியல் கோட்டுரு கோட்பாடு இரண்டிலும் **அலகு தொலைவு கோட்டுரு** (*unit distance graph*) என்பது ஒரு தளத்திலமைந்த புள்ளிகளின் தொகுப்பில், இரு புள்ளிகளுக்கு இடையேயுள்ள தொலைவு ஒரு அலகாக இருந்தால் அவ்விரு புள்ளிகளையும் ஒரு விளிம்பால் இணைக்கக் கிடைக்கும் கோட்டுருவாகும். ஒரு அலகு தொலைவு கோட்டுருவின் விளிம்புகள் சிலசமயங்களில் வெட்டிக்கொள்பவையாக இருக்கலாம். இதனால் அவை எப்பொழுதும் சமதளப்படுத்தக்கூடிய கோட்டுருக்களாக இருக்காது. விளிம்புகள் வெட்டிக்கொள்ளாத அலகு தொலைவு கோட்டுருவானது தீக்குச்சிக் கோட்டுரு என அழைக்கப்படும்.

எடுத்துக்காட்டுகள்
------------------

அலகு தொலைவு கோட்டுருவாகவுள்ள மீகனசதுரக் கோட்டுரு *Q*4
பின்வரும் கோட்டுருக்கள் அலகு தொலைவு கோட்டுருக்களாக அமைகின்றன:

* சுழற்சி கோட்டுருக்கள்
* கட்ட அல்லது வலைப்பின்னல் கோட்டுருக்கள்
* மீகனசதுரக் கோட்டுருக்கள்
* விண்மீன் கோட்டுருக்கள்
* தீக்குச்சிக் கோட்டுருக்கள்
* பீட்டர்சன் கோட்டுரு
* ஏவூத் கோட்டுரு (Heawood graph)
* சக்கரக் கோட்டுரு *W*7

இரு அலகு தொலைவு கோட்டுருக்களின் கார்ட்டீசியன் பெருக்கற்பலன் மீண்டுமொரு அலகு தொலைவு கோட்டுருவாக இருக்கும். இக்கூற்று வழக்கமாகப் பயன்படுத்தப்படும் பிற கோட்டுரு பெருக்கல்களுக்கு உண்மையாக இருக்காது.

அலகு தொலைவு கோட்டுருக்களின் உட்கோட்டுருக்கள்
--------------------------------------------

மோபியசு-கான்டர் கோட்டுருவின் அலகு தொலைவு கோட்டுரு வரைதல். இதில் சில அடுத்தில்லாத இருமங்களும் ஒன்றுக்கொன்று அலகு தொலைவில் உள்ளன.
சில ஆதார மூலங்களில், ஒரு கோட்டுருவின் முனைகளுக்கும் ஒரு தளத்தில் அடுத்துள்ள இருமப்புள்ளிகளுக்கிடையே ஓரலகு தொலைவில் இருக்குமாறு வெவ்வேறிடத்தில் அமைந்துள்ள புள்ளிகளுக்குமிடையே ஒரு கோர்ப்பை (mapping) ஏற்படுத்த முடிந்தால் அக்கோட்டுருவை அலகு தொலைவு கோட்டுருவாக வரையறுக்கின்றனர். ஆனால் இந்த வகையான அலகு தொலைவு கோட்டுருக்களில் அடுத்தில்லாத புள்ளிகளும் ஓரலகு தொலைவில் இருக்கலாம் என்ற சாத்தியக்கூறு கருத்தில் கொள்ளப்படவில்லை. எடுத்துக்காட்டாக மோபியசு-கான்டர் கோட்டுரு இவ்வகையில் அமைந்துள்ளதைப் படத்தில் காணலாம்.

அலகு தொலைவு கோட்டுருவின் இந்த பலவீனமான வரையறையால் பொதுமைப்படுத்தப்பட்ட பீட்டர்சன் கோட்டுருக்கள் அனைத்தும் அலகு தொலைவு கோட்டுருக்களாக உள்ளன. இரண்டுவிதமான வரையரைகளையும் வேறுபடுத்திக்காட்டுவதற்காக, முதலாவது வரையறான விளிம்புகள் தவிர மற்றவை அலகு தொலைவில் இல்லாத கோட்டுருக்கள் "கண்டிப்பான அலகு தொலைவு கோட்டுருக்கள்" (strict unit distance graphs) என அழைக்கப்படுகின்றன..

சக்கரக் கோட்டுரு *W*7 இன் ஒரு ஆரக்காலை நீக்கினால் கிடைக்கும் கோட்டுரு அலகு தொலைவு கோட்டுருவின் உட்கோட்டுரு; ஆனால் அது கண்டிப்பான அலகு கோட்டுருவாக இருக்காது: இரு அடுத்துள்ள முனைகளுக்கு இடையே ஓரலகு தொலைவு உள்ளவாறு அதன் முனைகளை வெவ்வேறு இடங்களில் ஒரேயொரு வழியில் அமைக்கலாம். இந்த அமைப்பில் அடுத்தடுத்தவையாக இல்லாத, நீக்கப்பட்ட ஆரக்காலின் இறுதிமுனைகளும் ஓரலகு தொலைவில் இருக்கும்.

மேற்கோள்கள்
-----------

1. ↑  Gerbracht (2009).
2. ↑  Horvat & Pisanski (2010).
3. ↑  Žitnik, Horvat & Pisanski (2010).
4. ↑  Gervacio, Lim & Maehara (2008).
5. ↑  Soifer (2008), ப. 94.

வெளியிணைப்புகள்
---------------

* Venkatasubramanian, Suresh, "Problem 39: Distances among Point Sets in **R**2 and **R**3", *The Open Problems Project*
* Weisstein, Eric W. "Unit-Distance Graph", *MathWorld*.
**மிர்சாப்பூர் கல்வெட்டு** (**Mirzapur stele inscription**, also called the **Mirjāpur stele inscription**), மதுராவை தலைநகராகக் கொண்டு வட இந்தியாவை ஆண்ட மேற்கு சத்திரபதி மன்னர் சோடசா ஆட்சிக் காலத்தில் மூலவாசு என்பவரும், அவரது மனைவி கௌசிகி சேர்ந்து, மதுராவிற்கு அருகில் மிர்சாபூரில் எழுப்பிய குளத்தைக் குறித்து இக்கல்வெட்டு எடுத்துரைக்கிறது. இக்கல்வெட்டு சமசுகிருத மொழியில் பிராமி எழுத்தில் அமைந்துள்ளது. இக்கல்வெட்டின் காலம் கிபி 15-ஆம் ஆண்டாகும்.

கல்வெட்டின் சுருக்கம்
---------------------

மிர்சாபூர் கல்வெட்டு, மதுரா அருகில் ஒரு குளம் வெட்டியதை குறிக்கிறது. இக்கல்வெட்டு சமசுகிருத மொழியில் பிராமி எழுத்தில் கீழ்கண்டவாறு ஐந்து வரிகள் கொண்டது.

> 
> 1. ஸ்வாமிஸ்ய மஹாக்ஷத்ரபஸ்ய சோடஸஸ்ய கம்ஜவரஸ்ய ப்ராஹ்மணஸ்ய ।
> 2. ஸேக்ரவாஸ கோத்ரஸ்ய மூலவஸுஸ்ய பர்யயே வசுஸ்ய மாதரே ।
> 3. கௌசிகியே பக்சகாயே கரிதா புஸ்கரிணி இமாசம் யமதா பு
> 4. ஸ்கரணிநாம் பூர்வ புஷ்கரணி ஆராமோ சபா உதாபநோ ஸ்தம்போ சிரியே ப்ரதிமா
> 5. யே சிலா பட்டோ ஸா
> 
> 
> 
>   
> 
> கல்வெட்டின் தமிழாக்கம்: "வாசுவின் தாயும், ஸ்வாமி மஹாக்ஷத்ரப ஷோடசப் பொருளாளருமான மூலவாசுவின் மனைவியுமான கௌசிகி பக்சகாவும் (இவர்) சைக்ரவ கோத்திரத்தைச் சேர்ந்த பிராமணரும், இரட்டைக் குளங்களுக்கு வெளியே கிழக்கில் நீர்க்குளத்தை எழுப்பச் செய்தார். தோப்பு அல்லது தோட்டம் ஒன்றுகூடும் இடம், கிணறு, ஒரு தூண் மற்றும் இலக்குமி உருவத்தைக் கொண்ட கல் பலகை இது.
> "வாசுவின் தாயும், சுவாமி மகாசேத்திர சோடசாவின் கருவூல அதிகாரி மூலவாசுவின் மனைவியுமான கௌசிகி பக்சகாவும் (இவர்) சைக்ரவ கோத்திரத்தைச் சேர்ந்த பிராமணரும், இரட்டைக் குளங்களுக்கு வெளியே கிழக்கில் ஒரு நீர் நிலையை எழுப்பச் செய்தார். தோப்பு அல்லது தோட்டம், ஒன்றுகூடும் இடம், கிணறு, ஒரு தூண் மற்றும் லட்சுமி உருவம் கொண்ட கற்பலகை.
> 
> 
>

சோடசாவின் ஆட்சிக் காலம்
-----------------------

இக்கல்வெட்டில் மேற்கு சத்திரபதி மன்னர் சோடசாவின் விருது பெயர் சுவாமி மகாசேத்திர சத்திரபதி என்றும், அவரது ஆட்சிக் காலமான கிபி 15-ஆம் ஆண்டில் இக்கல்வெட்டு பொறிக்கப்பட்டது எனத்தெளிவாக கூறப்படுகிறது:

"சுவாமி மகாசேத்திரபதி சோடசா"Regnal title of Sodasa in the Mizrapur inscription, vicinity of Mathura. (Middle Brahmi script):  
   
*Svāmisya Mahakṣatrapasya Śudasasya*  
"Of the Lord and Great Satrap Śudāsa"

இதனையும் காண்க
--------------

* பண்டைய இந்தியக் கல்வெட்டுக்கள்

மேற்கோள்கள்
-----------

1. 1 2 3  Sharma, Ramesh Chandra (1984) (in en). *Buddhist art of Mathurā*. Agam. பக். 26. .
2. 1 2 3  Quintanilla, Sonya Rhie (2007) (in en). *History of Early Stone Sculpture at Mathura: Ca. 150 BCE - 100 CE*. BRILL. பக். 259–260. பன்னாட்டுத் தரப்புத்தக எண்:978-90-04-15537-4. .
3. 1 2   (in en) *Epigraphia Indica*. Manager of Publications. 1986. .
பட்டைக்கூம்பு ஒன்றின் அடிப்பக்கம் வண்ணமிட்டுக் காட்டப்பட்டுள்ளது
வடிவவியலில் **அடிப்பக்கம்** (*base*) என்பது ஒரு வடிவவியல் வடிவின் உயரத்தை அளக்கும் திசைக்கு செங்குத்தாகவுள்ள அவ்வடிவத்தின் பக்கத்தைக் குறிக்கும். அடிப்பக்கமானது, ஒரு பல்கோணத்திற்கு விளிம்பாகவும், ஒரு பன்முகிக்கு முகமாகவும் அமையும். அடிப்பக்கம் என்ற சொல்லானது முக்கோணங்கள், இணைகரங்கள், சரிவகங்கள், உருளைகள், கூம்புகள், பட்டைக்கூம்புகள், இணைகரத்திண்மங்கள், அடிக்கண்டங்கள் ஆகிய வடிவவியல் வடிவங்களுக்குப் பயன்படுத்தப்படுகிறது.

பரப்பளவு, கனவளவு கணக்கிடலில்
----------------------------

வடிவவியல் வடிவங்களின் பரப்பளவுகளையும் கன அளவுகளையும் கணக்கிடும்போது அவ்வடிவங்களின் அடிப்பகுதியின் நீளம் அல்லது பரப்பளவு பயன்படுத்தப்படுகிறது.

இணைகரத்தின் பரப்பளவானது அதன் அடிப்பக்க நீளம், உயரம் இரண்டின் பெருக்கற்பலனாகும். ஒரு உருளயின் கனவளவு, அதன் அடிப்பக்கப் பரப்பளவு மற்றும் உயரத்தின் பெருக்கற்பலனாகும். சரிவகம், அடிக்கண்டம் போன்ற சில வடிவங்களில் இணையான இரு அடிப்பகுதிகள் இருக்கும். அவையிரண்டுமே கணக்கிடலில் பயன்படுத்தப்படும்.

நீட்டிக்கப்பட்ட அடிப்பக்கங்கள்
------------------------------

முக்கோணத்தின் உச்சி A இலிருந்து வரையப்படும் குத்துக்கோடானது நீட்டிக்கப்பட்ட அடிப்பக்கத்தை D (முக்கோணத்திற்கு வெளியேயுள்ள புள்ளி) இல் சந்திக்கிறது.
ஒரு முக்கோணத்தின் *நீட்டிக்கப்பட்ட அடிப்பக்கம்*) என்பது அம்முக்கோணத்தின் அடிப்பக்கத்தை உள்ளடக்கிய ஒரு கோடாகும். விரிகோண முக்கோணங்களில் நீட்டிக்கப்பட்ட அடிப்பக்கங்கள் முக்கியமானவை. ஒரு விரிகோண முக்கோணத்தின் குறுங்கோண உச்சியிலிருந்து வரையப்படும் குத்துக்கோடானது அம்முகோணத்திற்கு வெளியே அமைந்து குறுங்கோண உச்சிக்கு எதிர்ப்பக்கத்தின் நீட்டிப்புக்கோட்டைச் சந்திக்கும்.

மேற்கோள்கள்
-----------

1. ↑  Palmer, C.I.; Taylor, D.P. (1918). *Plane Geometry*. Scott, Foresman & Co.. பக். 38, 315, 353. .
2. ↑  Harold R. Jacobs (2003). *Geometry: Seeing, Doing, Understanding* (Third ). நியூயார்க்கு நகரம்: W. H. Freeman and Company. பக். 281. பன்னாட்டுத் தரப்புத்தக எண்:978-0-7167-4361-3. .
**விக்கி மேற்கோள் (Wikiquote)**, விக்கிப்பீடியாவை நடத்தும் விக்கிமீடியா நிறுவனத்தின் இன்னொரு திட்டமாகும். இத்திட்டமும் விக்கி மென்பொருளை பயன்படுத்துகிறது. அனைத்து மொழிகளில் உள்ள மேற்கோள்களின் கட்டற்ற இணையத் தொகுப்பை உருவாக்குவது இத்திட்டத்தின் நோக்கமாகும்.
மேலும் இது புகழ்பெற்ற மக்கள், திரைப்படங்கள், புத்தகங்கள் மற்றும் பழமொழி ஆகியவற்றின் மேற்கோள்களை உள்ளடக்கிய ஒரு மேற்கோள் களஞ்சியமாகும்.

இத்தளமானது தமிழிலும் செயல்பட்டு வருகிறது. ஆனால் இதில் அதிகமான பங்களிப்பாளர்கள் இல்லாத காரணத்தினால் தமிழில் இத்திட்டத்தை முடக்கும் தீர்மானம் கொண்டுவரப்பட்டு பின்னர் தமிழ் விக்கிமீடியர்களின் எதிர்ப்பினாலும் சில பங்களிப்பாளர்களாலும் இத்திட்டம் இன்று தமிழிலும் நிலையாக உள்ளது.

தமிழில் விக்கிமீடியா நிறுவனத்தின் பிற திட்டங்கள்
------------------------------------------------

* விக்கிப்பீடியா
* விக்கிப்பீடியா
* விக்சனரி
* விக்கி மேற்கோள்
* விக்கிநூல்கள்
* விக்கி செய்திகள்
* விக்கியினங்கள்
* விக்கிமீடியா பொதுவகம்
* மேல்-விக்கி
* விக்கிப்பயணம்

விக்கிமீடியா பொதுவகத்தில்

மேற்கோள்கள்
-----------

1. ↑  Alexa rank
2. ↑  தமிழ் விக்கிமேற்கோள் தளத்தை முடக்குவதற்கான பரிந்துரை, மேல்-விக்கியில் நடைபெற்ற உரையாடல்
இரண்டு நிகழ்தகவுகள் கொண்ட நிகழ்ச்சி ஒன்றில் எழுமாறாக ஒன்றைத் தெரிவு செய்வதில் பொதுவாக **நாணயச் சுண்டல்** (*coin flipping* அல்லது *coin tossing*) நடாத்தப்படுகிறது.

பொதுவாக விளையாட்டுப் போட்டிகளில் ஆட்ட நிகழ்வுகளுக்காக அணிகளை ஒழுங்குபடுத்துவதில் நாணயச் சுண்டல் பயன்படுகிறது. 

தலை பொறிக்கப்பட்ட நாணயத்தின் பகுதிநாணயத்தின் இரு பக்கங்களில்; பெறுமதி பொறிக்கப்பட்ட பகுதி **பூ** எனவும் அரச இலட்சணை அல்லது இராணி தலை பொறிக்கப்பட்ட பகுதி **தலை** எனவும் கொள்ளப்படும்.

சுண்டப்படும் முறை
-----------------

நாணயம் மடிக்கப்பட்ட சுட்டு விரலின் மீது வைக்கப்படும். பின் பருவிரலின் மூலம் வளியில் சுழன்று செல்லக்கூடியவாறு
சுண்டப்படும். வளியில் சுழன்றுகொண்டிருக்கும் போதே தலை, பூ தீர்மானிக்கப்படும்.

கணிதப்பயன்பாடு
--------------

சம நிகழ்தகவுள்ள சந்தர்ப்பங்களில் நாணயச் சுண்டல் பயன்படுத்தப்படும். ஒன்றுக்கு மேற்பட்ட தடவைகளிலும் நாணயச் சுண்டல் மேற்கொள்ளப்படலாம்.

### இரு தடவைகள் நாணயம் சுண்டப்படும் போது நிகழ்தகவின் பரம்பலை கணித முறையில் குறித்தல்

வென்வரிப்படம்
மரவரிப்படம்
இங்கு சாத்தியமான நிகழ்வுகள்:

{பூ,தலை},{பூ,பூ},{தலை,பூ},{தலை,தலை}

நிகழ்தகவுகள்:

{பூ,தலை}= 1/4  

{பூ,பூ} = 1/4  

{தலை,பூ}= 1/4  

{தலை,தலை} = 1/4
**காட்டூர் கிழார் மகனார் கண்ணனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது அகநானூறு 85 எண் கொண்ட பாடலாக உள்ளது.

அகநானூறு 85 பாடல் தரும் செய்தி
------------------------------

* பாலைத்திணை

தலைவன் பிரிவால் கவலை கொள்ளும் தலைவியைத் தோழி பொறுத்துக்கொள்ளுமாறு வற்புறுத்துகிறாள்.

உன் நெற்றியில் பசப்பு ஊர்கிறது. உன் தோள் வாடுகிறது. நீ உண்ணாமல் உயங்குகிறாய். உயிர் செல்லும் அளவுக்கு வலு இழந்துள்ளாய். அவர் அறவர் அல்லர் எனக் கூறிப் புலம்புகிறாய். அழாதே!

அவர் செல்லும் திரையனின் வேங்கடமலைக் காட்டில் கன்று ஈன்ற பெண்யானைக்கு அதன் ஆண்யானை மூங்கிலை வளைத்து உண்ணத் தருவதை அவர் அங்கே பார்ப்பார். தன்மீது வேங்கைப் பூக்கள் கொட்டியதால் உணர்வு மேலிட்ட மயில் பூத்திருக்கும் குருந்தின்மீது ஏறித் தன் துணை மயிலை அழைக்கும் குரலைக் கேட்பார். (உன் நினைவு அவருக்கு வரும். விரைவில் திரும்புவார்.) அழாதே!

### திரையன் வேங்கட நெடுவரை

திருவேங்கட மலையைச் சூழ்ந்த நாட்டை 'வென்வேல் திரையன்' என்பவன் ஆண்டுவந்தான். அவன் நாட்டில் யானைகள் மிகுதி. தமிழ்மக்கள் இவனது நாட்டைக் கடந்து பொருள் தேடச் சென்றனர். இந்தத் திரையன் தொண்டைமான் இளந்திரையனின் முன்னோன். தொண்டைமான் இளந்திரையன் பத்துப்பாட்டு நூல்களுள் ஒன்றான பெரும்பாணாற்றுப்படை நூலின் பாட்டுடை தலைவன். பெரும்பாணாற்றுப்படை நூலைப் பாடியவர் கடியலூர் உருத்திரங் கண்ணனார்.

### இப் பாடலில் பயின்றுவரும் பழந்தமிழ்ச் சொற்கள்

* உண்ணா உயக்கம் = பசித்தாலும் உணவு செல்லாத துன்பம் (காதலர்களுக்கு ஏற்படுவது)
* மழை பாயின்று = மழை பரந்து பெய்கிறது
* ஆழல் = அழாதே
* பயிர் = அழை (மஞ்ஞை துணை பயிர்ந்து அகவும்)
மீத்தோடிரெக்சேட்டு
 ஐடிராக்சி-குளோரோகுயின்
ஆர்னோஃபின், தங்க உப்பு
**வாதநோய் எதிர்ப்பு மருந்துகள்** அல்லது **நோய் தணிக்கும் வாதநோய் எதிர்ப்பு மருந்துகள்** [Disease-modifying antirheumatic drugs (DMARDs)] என்பவை முடக்குவாத நோய் தீவிரமடைவதைத் தடுக்க உபயோகிக்கப்படும், வேறுவகையில் தொடர்பற்ற, மருந்துகளின் பகுப்பாகும். வாதநோய் எதிர்ப்பு மருந்துகள் என்னும் சொல், இஸ்ட்டீராய்டு கலக்கப்படாத அழற்சி மருந்துகள் (அழற்சி உருவாவதற்கானக் காரணங்களைத் தணிக்காமல், அதனால் ஏற்படும் விளைவுகளைத் தணிக்கும் வேதிப்பொருள்கள்), இஸ்ட்டீராய்டுகள் (நோய் தீவிரமடைவதைத் தடுக்க இயலாத, ஆனால் நோயெதிர்ப்பு வினைகளைத் தணிக்கக்கூடியவை) ஆகியவற்றை குறிக்க, முரண்பாடாக உபயோகப்படுத்தப்படுகிறது.

இதுபோன்ற ஒரேமாதிரியான சூழல்களில் மருந்தின் விளைவுகளைக் குறிப்பிடாமல், **வாதநோய் எதிர்ப்பு** என்னும் சொல் பயன்படுத்தப்படலாம்.

மேற்கோள்கள்
-----------

1. ↑  டோர்லாண்ட் மருத்தவ அகராதியில் *disease-modifying antirheumatic drug*
2. ↑  "Disease modifying antirheumatic drugs (DMARDs)". 2009-04-26 அன்று மூலம் பரணிடப்பட்டது.
3. ↑  டோர்லாண்ட் மருத்தவ அகராதியில் *antirheumatic*
*ஆக்ரோமா லேகோபஸ்*மிருதுவான மரம்

### வகைப்பாடு

தாவரவியல் பெயர் : *ஆக்ரோமா லேகோபஸ்* **Ochroma lagopus**

குடும்பம்  : பாம்பகேசியீ (Bombacaceae))

### இதரப் பெயர்கள்

**தக்கை மரம்**

**மிருதுவான மரம்**

**பாலசா மரம்**

### மரத்தின் அமைவு

உலகில் உள்ள மரங்களில் மிகவும் லேசான மரம் இதுவே. இது 60 முதல் 70 அடி உயரம் வளரக்கூடியது. மிகவும் வேகமாக இம்மரம் வளரும். இதன் மரச் சோறு தக்கை போன்று இருக்கும். இதனால் இம்மரத்தை கட்டுமரம் செய்வதற்கும், முதல் உதவிக்குப் பயன்படும் மிதவையாகவும் பயன்படுத்துகிறார்கள். மேலும் விமானம் கட்டுவதற்கும், சுரங்கங்களில் மின் தடையாகவும் பயன்படுத்துகிறார்கள்.
இம்மரம் மத்திய அமெரிக்காவில் வளர்கிறது. இம்மரத்தில் பழுப்பு நிற வெள்ளை பூக்கள் வருகிறது. இம்மரத்தில் வரும் பழுப்பு நிற காய்கள் பார்ப்பதற்கு விசித்திரமாக இருக்கும். இதன் உள்ளே உள்ள பஞ்சு மினுமினுப்பாகவும் செம்பழுப்பு நிறத்தில் இருக்கும். இப்பஞ்சு தலையணை செய்வதற்குப் பயன்படுகிறது. இச்சாதியில் ஒரே ஒரு இன மரம் மட்டுமே உள்ளது.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
Fennoscandia ப் பகுதியை குளிர்காலத்தில் ஒரு செயற்கைக்கோள் பிடித்த படம். Gulf of Bothnia வும், [[[:en:White Sea வெண்கடலும்] (White Sea) கடல் பனியால் மூடப்பட்டிருக்கும் தோற்றம்.]]

**கடல்பனி** (Sea ice) என்பது கடல் நீரானது உறையும்போது தோன்றும் பனிக்கட்டிகளைக் குறிக்கும். கடல் நீரானது உப்பைக் கொண்டிருப்பதனால், இதன் உறைநிலையானது தூய நீரை விடவும் குறைவாகவே இருக்கும். கடல்நீரானது தனது உறைநிலையை (அண்ணளவாக -1.8 °C (28.8 °F)) அடையும்போது உறைந்து கடல் பனியாக மாறும்.

இந்தக் கடல் பனி, பனிமலை களின் (Iceberg) இயல்பிலிருந்து வேறுபடுகின்றது. பனிமலைகள் பனியாறு, பனியடுக்கு போன்றவற்றில் ஏற்படும் பனித் தகர்வு (Ice calving) செயல்முறையினால், அவற்றிலிருந்து திடீரென உடைந்து, பிரிந்து செல்லும் பெரும்பகுதி பனிக்கட்டியை மலைபோலக் கொண்டதாக இருக்கும். இந்த பனிமலைகள் திறந்த நீர்நிலைகளில் தாமாக மிதந்தபடி இருக்கும். அத்துடன் பனிமலைகள் பனியடுக்கு அல்லது பனியாற்றிலிருந்து வருவதனால், ஆரம்பத்தில் இருந்தே நன்னீரைக் கொண்டதாக இருக்கும். ஆனால் கடல் பனியானது, ஆரம்பத்தில் உப்பைக் கொண்டிருந்தாலும், பின்னர் அதன் தோற்ற மாற்றச் செயல்முறையின்போது, உப்பை இழந்து நன்னீராக மாற்றமடையும்.

படத்தொகுப்பு
------------

* Pancake ice is sea ice that has been compressed by the action of waves on frazil ice. Plates are typically 1 – 3 meters across.Pancake ice is sea ice that has been compressed by the action of waves on frazil ice. Plates are typically 1 – 3 meters across.
* Satellite image of sea ice forming near St. Matthew Island in the Bering Sea.Satellite image of sea ice forming near St. Matthew Island in the Bering Sea.
* Change in extent of the Arctic Sea ice between March and September.Change in extent of the Arctic Sea ice between March and September.
* Sea ice off Baffin Island.Sea ice off Baffin Island.
* Sea ice imitates the shoreline along the Kamchatka Peninsula.Sea ice imitates the shoreline along the Kamchatka Peninsula.
* Clear view of the Antarctic Peninsula, the Larsen Ice Shelf, and the sea ice covered waters around the region.Clear view of the Antarctic Peninsula, the Larsen Ice Shelf, and the sea ice covered waters around the region.
**விக்கிப்பீடியா சமூகம்** (*Wikipedia Community*) என்பது இணையக் கலைக்களஞ்சியமான விக்கிப்பீடியாவுக்குப் பங்களிக்கும் தன்னார்வலர் வலையமைப்பைக் குறிக்கும். இவர்கள் விக்கிப்பீடியர்கள் என்றும் அழைக்கப்படுகிறார்கள்.

சமூகப் பரப்பு
-------------

தொடக்கக் காலங்களில் விக்கிப்பீடியாவுக்குப் பங்களித்த தன்னார்வலர்களின் அளவு மிகவேகமாக கூடினாலும், 2009ன் பிற்பாடான அண்மைய காலப்பகுதிகளில் புதுப்பயனர்களின் சேர்க்கை வெகுவாகக் குறைந்துவருகின்றது. நவம்பர் 2011 காலப்பகுதியில் மேற்கொள்ளப்பட்ட ஆய்வின்படி, அனைத்து மொழி விக்கிப்பீடியா பதிப்புகளையும் சேர்த்து, ஏறத்தாழ 31.7 மில்லியன் பேர் விக்கிப்பீடியாவில் பயனர் கணக்கு கொண்டுள்ளனர். இவர்களில் 2,70,000 பேர் ஒவ்வொரு மாதமும் செயற்பாட்டில் உள்ளனர்.

2008ஆம் ஆண்டு, எழுத்தாளரும் விரிவுரையாளருமான கிளே செர்க்கியும் கணினி அறிவியலாளருமான வாட்டன்பர்கும் இணைந்து நடத்திய ஆய்வில், விக்கிப்பீடியாவை உருவாக்குவதற்கு தோராயமாக 100 மில்லியன் மணி நேர மனித உழைப்பு செலவாகியிருக்கும் என்று கணக்கிட்டனர்.

உந்துதல்
--------

விக்கிமேனியா 2012 குழுப்படம்.
விக்கிப்பீடியா சமூகத்தின் முனைப்பை விளக்கும் நிகழ்படம்

மேற்கோள்கள்
-----------

1. ↑  Suh, Bongwon; et al. (2009). "The singularity is not near: slowing growth of Wikipedia". *WikiSym '09 Proceedings of the 5th International Symposium on Wikis and Open Collaboration*. ACM. July 15, 2011 அன்று பார்க்கப்பட்டது. Explicit use of et al. in: `|author=` (உதவி)
2. ↑  List of Wikipedias. Wikimedia Meta-Wiki. Retrieved 2011-11-18.
3. ↑  Shirky, Clay (April 26, 2008). "Gin, Television, and Social Surplus". *shirky.com*. ஜனவரி 2, 2011 அன்று மூலம் பரணிடப்பட்டது. February 7, 2011 அன்று பார்க்கப்பட்டது.
**நாணயவியல்** (Numismatics) என்பது, எல்லா வகைகளிலுமான நாணயம், அதன் வரலாறு முதலியன தொடர்பான அறிவியல் சார்ந்த துறையாகும். இது பெரும்பாலும், நாணயம் பற்றிய ஆய்வு, நாணயச் சேகரிப்புப் போன்றவை தொடர்பிலேயே பரவலாக அறியப்பட்டிருந்தாலும், பணக் கொடுக்கல் வாங்கல் ஊடகங்கள் சம்பந்தமான விரிவான ஆய்வுகளையும் இத்துறை உள்ளடக்குகிறது. அமைப்பு சார்ந்த பண முறைமை இல்லாத நிலையில், பழைய காலத்திலும், சில இடங்களில் இன்றும்கூட மக்கள் பண்டமாற்று முறைகளைக் கடைப்பிடிக்கிறார்கள். இதற்காக, உள்ளூரில் காணப்படும், உள்ளார்ந்த பெறுமதியைக் கொண்ட பொருட்களைப் பயன்படுத்துகிறார்கள். கிர்கிஸ் மக்கள், குதிரைகளைப் பொருட்கள் வாங்குவதற்கான நாணய அலகாகப் பயன்படுத்தினார்கள். சிறிய நாணய அலகுகளுக்கு ஆட்டுத்தோல் பயன்பட்டது. ஆட்டுத்தோல் நாணவியல் ஆய்வுக்குச் சிலவேளை பயன்படக்கூடும். ஆனால், குதிரைகள் நாணயவியலில் ஆராயப்படுவதில்லை. பல விதமான பொருட்கள், நாணயங்களாகப் பயன்பட்டிருக்கின்றன. சிப்பிகள், விலையுயர்ந்த உலோகங்கள், பெறுமதி வாய்ந்த இரத்தினக் கற்கள் என்பவை இவற்றுட் சில. 

தற்காலத்தில், பெரும்பாலான கொடுக்கல் வாங்கல்கள் உள்ளார்ந்த, சீர்தரப்படுத்தப்பட்ட அல்லது கடன் பெறுமானங்கள் மூலமாகவே நடைபெறுகின்றன. நாணயவியல் பெறுமானம் என்பது, சட்டமுறையிலான பெறுமானத்திலும் கூடுதலாக இருக்கக்கூடிய பணப் பெறுமானம் எனலாம். இது *சேகரிப்பாளர் பெறுமானம்* என்றும் வழங்கப்படுவதுண்டு.

பணத்தின் பயன்பாடு மற்றும் அதன் வளர்ச்சி தொடர்பான ஆய்வு அதன் பௌதீக உள்ளடக்கம் தொடர்பான நாணயவியலிலிருந்து வேறுபட்டது. ஆனாலும் இவை இரண்டும் ஒன்றுக்கொன்று தொடர்புபட்டவை ஆகும்.

நாணயவியலின் வரலாறு
------------------

நாணயச் சேகரிப்பு, பண்டைக் காலம் முதலே இருந்து வருகின்ற ஒன்றாகும். ரோமப் பேரரசர்களும், நாணயச் சேகரிப்பாளராக இருந்திருக்கிறார்கள். இது *அரசர்களின் பொழுதுபோக்கு* எனவும் அழைக்கப்பட்டது. நாணயவியல், மத்தியகால இறுதியிலும், மறுமலர்ச்சிக் காலத் தொடக்கத்திலும், உச்ச நிலையில் இருந்தது. இக் காலத்தில் பண்டைக்கால நாணயங்கள் சேகரிப்பது, ஐரோப்பிய அரச குடும்பத்தவர் மத்தியிலும், பிரபுக்கள் மத்தியிலும் காணப்பட்டது. ரோமப் பேரரசர்களான அகஸ்ட்டஸ், ஜூலியஸ் போன்றோர் கிரேக்க நாணயங்களைச் சேகரித்து வந்ததாகத் தெரிகின்றது. மேலும், இத்தாலியக் கவிஞன் பெட்ராக் (Petrarch), ரோமப் பேரரசன் மாக்சிமிலியன், பிரான்சின் லூயிஸ் XIV, ஹென்றி IV ஆகியோர் குறிப்பிடத்தக்க நாணயச் சேகரிப்பாளர்கள் ஆவர்.

19 ஆம் நூற்றாண்டு நாடுகள் வாரியான சேகரிப்புக்களின் வளர்ச்சி, விபரப்பட்டியல்களின் வெளியீடு என்பவற்றுக்குச் சிறப்பான காலமாக இருந்தது.

வரலாற்றில் முக்கியத்துவம்
-------------------------

ஒரு பிரதேசத்தின் வரலாறு தொடர்பான தகவல்களைக் கண்டறிவதில் நாணயங்கள் பெரும்பங்கு வகிக்கின்றன. நாணயத்தை ஆக்கும் உலோகம், நாணயம் வெளியிடப்பட்ட ஆண்டு, அதனை வெளியிட்ட அரசு மற்றும் நாணயத்தில் காணப்படும் கலையம்சங்கள் போன்றவை நாணயவியலிலும் வரலாற்றுத் துறையிலும் பெருந்தாக்கத்தை ஏற்படுத்துவன. உதாரனமாக நாணயத்தை ஆக்கிய உலோகத்தின் மூலம் நாணயத்தை வெளியிட்ட அரசின் பொருளாதார நிலமையைக் கண்டறிய முடியும். சந்திரகுப்தன் காலத்தில் வெளிவந்த தங்க நாணயங்கள் அக்காலத்தின் பொருளாதார இஸ்திரத்தன்மையையும் ஸ்கந்தகுப்தனின் காலத்தில் வெளிவந்த தங்க முலாமிடப்பட்ட செப்பு நாணயங்கள் அக்காலத்தின் பொருளாதார வீழ்ச்சியையும் எடுத்துரைக்கின்றன.

மேலும் பார்க்க
--------------

* தமிழக நாணயவியல் தொடர்பான கட்டுரைகள்

மேற்கோள்கள்
-----------

1. ↑  தரம் 10 வரலாறு - இலங்கை அரசு
வடிவவியலில் **எழுகோணம்** (*heptagon*) என்பது ஏழு பக்கங்கள் கொண்ட ஒரு பலகோணமாகும். ஏழு பக்கங்களும் ஏழு கோணங்களும் சமமாக உள்ள எழுகோணம் *ஒழுங்கு எழுகோணம்* அல்லது *சீர் எழுகோணம்* எனப்படும். எழுகோணத்தின் பக்கங்கள் சந்திக்கும் கோணம் 5π/7 ரேடியன் அல்லது 128.5714286 பாகைகள் ஆகும். இதன் *ஷ்லாஃப்லி குறியீடு* {7}. 

*a* -பக்க அளவுள்ள எழுகோணத்தின் பரப்பு:

{\displaystyle A={\frac {7}{4}}a^{2}\cot {\frac {\pi }{7}}\simeq 3.633912444a^{2}.}

வரைதல்
------

கவராயம், அளவுகோல் கொண்டு தோராயமாக எழுகோணம் வரையும் முறையின் அசைப்படம்.

### தோராயப்படுத்தல்

நடைமுறைப் பயன்பாட்டுக்காக வரைதலில் 0.2% அளவு தோராயப்படுத்தப்பட்டுள்ளது. *A* சுற்றுவட்டத்தின் மீது அமையும் ஒரு புள்ளி. வில் *BOC* வரைந்தால், {\displaystyle \scriptstyle {BD={1 \over 2}BC}} என்பது எழுகோணத்தின் தோராயமான பக்க நீளத்தினைத் தரும்.

### மேலும் துல்லியமாக தோராயப்படுத்தல்

{\displaystyle \scriptstyle {S=3{\tfrac {2}{11}}}} பக்க அளவுடைய ஒரு ஒழுங்கு எழுகோணத்தை {\displaystyle \scriptstyle {R=3{\tfrac {2}{3}}}} ஆரம் கொண்ட வட்டத்துக்குள் 0.00013% -க்கும் குறைவான பிழையுடன் வரைய முடியும். 

{\displaystyle \scriptstyle {{\tfrac {S}{R}}=\ 2\sin {\tfrac {\pi }{7}}\approx 1-({\tfrac {4}{11}})^{2}}} இத்தோராயப்படுத்தல் மூலம் இது சாத்தியமாகிறது.

நட்சத்திர எழுகோணங்கள்
---------------------

இரு நட்சத்திர எழுகோணங்கள் வரையலாம். இணைக்கும் இடைவெளியைக் கொண்டு இவ்விரு எழுகோணங்களின் ஷ்லாஃப்லி குறியீடுகள் {7/2} மற்றும் {7/3} ஆகும்.

  
ஒரு ஒழுங்கு எழுகோணத்துக்குள் (சிவப்பு) வரையப்பட்ட {7/2} (நீலம்) மற்றும் {7/3} (பச்சை) நட்சத்திர எழுகோணங்கள்.

வெளி இணைப்புகள்
---------------

* Definition and properties of a heptagon With interactive animation
* Weisstein, Eric W. "Heptagon", *MathWorld*.
* Another approximate construction method
* Polygons – Heptagons பரணிடப்பட்டது 2012-05-17 at the வந்தவழி இயந்திரம்
* Recently discovered and highly accurate approximation for the construction of a regular heptagon.
**நாதம்** என்பது இசைக்கு மிக முக்கியமானது என்பதுடன் இசைக்கு ஆதாரமானதும் ஆகும். காதிற்கு இனிமையைத் தரும் த்வனி, நாதம் என்று அழைக்கப்படும். நாதத்தினிலிருந்து சுருதிகளும், சுருதிகளிலிருந்து ஸ்வரங்களும், ஸ்வரங்களிலிருந்து இராகங்களும் உற்பத்தியாகின்றன.

நாதத்தின் வகைகள்
----------------

நாதம் இரு வகைப்படும்.

* ஆகத நாதம்.
* அனாகத நாதம்.

### ஆகத நாதம்

மனிதனுடைய முயற்சியால் உற்பத்தியாக்கப்படும் நாதம் ஆகத நாதம் ஆகும். நாம் கேட்கும் சங்கீதம், பாடும் சங்கீதம், வாத்தியங்களில் வாசிக்கப்படும் சங்கீதம் முதலியவைகள் எல்லாம் ஆகத நாதத்தைச் சேர்ந்தவையாகும்.

மேலும் இந்நாதம் மூன்று வகைகளாகப் பிரிக்கப்படும்,

* *ப்ராணி சம்பவ நாதம்*

அதாவது உயிருள்ள தேகத்திலிருந்து உற்பத்தியாகும் நாதம். உ+ம் : வாய்ப்பாட்டு

* *அப்ராணி சம்பவ நாதம்*

அதாவது வஸ்துகளாகிய வீணை போன்ற தந்தி வாத்தியங்களினின்று உற்பத்தியாகும் நாதம்.

* *உபய சம்பவ நாதம்*

அதாவது உயிருள்ள பிராணிகளின் ஸஹாயத்தைக் கொண்டு மூங்கிலைப் போன்ற வஸ்துக்களில் உற்பத்தியாக்கப்படும் நாதம். கட்டைகளைக் கொண்டு செய்யப்பட்ட குழல், நாதசுவரம் போன்ற கருவிகளினின்று உண்டாக்கப்படும் நாதம் இதற்கு உதாரணமாகும்

### அனாகத நாதம்

மனிதனுடைய முயற்சியின்றி இயற்கையிலேயே கேட்கப்படும் நாதம். இது யோகிகளாலும், சித்தர்களாலும் மட்டும் அறியக்கூடியது. தியாகராஜ சுவாமிகள் ஒரு சிறந்த நாத யோகியாக கருதப்படுகிறார். அனாகத நாதத்தை உணர்ந்து தனது அனுபவங்களை "ஸ்வர ராக ஸூதாரஸ" போன்ற கிருதிகளில் வெளியிட்டிருக்கின்றார்.
**பாலி ராம் பகத்** (*Bali Ram Bhagat*) (7 அக்டோபர் 1922 - 2 சனவரி 2011) ஓர் இந்திய அரசியல்வாதியும், இந்திய தேசிய காங்கிரஸ் கட்சியின் உறுப்பினருமாவார்.

சுயசரிதை
--------

பகத், பீகாரின் பாட்னாவில் ஒரு பணக்கார யாதவக் குடும்பத்தில் அக்டோபர் 1922 இல் பிறந்தார். 1939 இல் இந்திய சுதந்திர இயக்கத்தின் போது இந்திய தேசிய காங்கிரசில் சேர்ந்தார். வெள்ளையனே வெளியேறு இயக்கத்தில் பங்கேற்றார். பாட்னா கல்லூரியில் இளங்கலைப் பட்டம் பெற்ற இவர் பாட்னா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.

தேர்தல்
-------

சுதந்திரத்திற்குப் பிறகு, முதல் ஐந்து பதவிகள் (1952-1977 & 1984-1989) உட்பட ஆறு பதவிகளுக்கு ஆரா மக்களவைத் தொகுதியிலிருந்து நாடாளுமன்ற உறுப்பினராக பணியாற்றினார். இந்தியாவில் முதல் முறையாக காங்கிரஸ் அதிகாரத்தை இழந்த, 1977 பொதுத் தேர்தலில் பகத் சந்திரதேவ் பிரசாத் வர்மாவிடம் தோல்வியடைந்தார்.

அமைச்சரவை
---------

1963 மற்றும் 1967-க்கு இடையில், பகத் திட்டமிடல் மற்றும் நிதி அமைச்சராக பணியாற்றினார். அதே ஆண்டில் வெளியுறவுத் துறை அமைச்சராவதற்கு முன்னர் 1967ஆம் ஆண்டில் சிலகாலம் பாதுகாப்பு அமைச்சகத்தில் அமைச்சராக இருந்தார். பகத் 1969 ஆம் ஆண்டில் வெளிநாட்டு வர்த்தக மற்றும் வழங்கல் அமைச்சராக நியமிக்கப்பட்டபோது அமைச்சரவையில் உறுப்பினரானார். பின்னர், இவர் எட்டு மாத காலத்திற்கு எஃகு மற்றும் கனரக பொறியியல் அமைச்சராக இருந்தார்.

இந்திரா காந்தியின் முதல் ஆட்சியில் கொந்தளிப்பான இறுதி காலத்தில் இவர் 1976 முதல் 1977 வரை மக்களவையில் சபாநாயகராக பணியாற்றினார். 1985 முதல் 1986 வரை இந்திராவின் மகன் ராஜீவ் காந்தியின் கீழ் இந்திய வெளியுறவு அமைச்சராக பணியாற்றினார். 1993 ஆம் ஆண்டில் சிலகாலம் இமாச்சல பிரதேசத்தின் ஆளுநராகவும், 1993 முதல் 1998 வரை ராஜஸ்தானின் ஆளுநராகவும் இருந்தார்.

இறப்பு
------

பாலி ராம் பகத் புது தில்லியில் 2 ஜனவரி 2011 அன்று இறந்தார்.

மேற்கோள்கள்
-----------

1. 1 2  "Former Lok Sabha Speaker Baliram Bhagat passes away". The Hindu. January 3, 2011. .
2. 1 2 3  "The Office of Speaker Lok Sabha". *speakerloksabha.nic.in*. 19 April 2020 அன்று பார்க்கப்பட்டது.
3. ↑   p.95
**எளிய வாழ்முறை** என்பது உணவு, உடை, உறையுள், ஈடுபாடுகள் என வாழ்வியலின் பல்வேறு தளங்களிலும் எளிமையைக் கடைப்பிடித்து வாழ்வதாகும். பலருக்கு எளிய வாழ்முறை பொருளாதார நெருக்கடியால் ஏற்பட்ட ஒரு கட்டாயம். பிறர் எளிய வாழ்முறையைத் தமது அமைதியான, மகிழ்ச்சியான பயன்மிக்க வாழ்வுக்கு ஏற்ற வாழ்முறையாகத் தேர்ந்தெடுக்கின்றனர்.

எளிய வாழ்முறைக் கோட்பாடு எங்கு தோன்றியது என்று குறிப்பிட்டு கூறுவது கடினம். இந்திய சமயங்களில் எளிய வாழ்முறை ஆசையில் இருந்தும் மாயையில் இருந்தும் விடுதலை பெறுவதற்கான ஒரு வழியாக பார்க்கப்பட்டது. சித்தர்கள், துறவிகள் போன்ற சிலர் எளிய வாழ்க்கை முறையை இளமையிலேயே ஏற்றுக்கொண்டனர். மேலும், இது ஒவ்வொரு மனிதனும் ஒரு கட்டத்தில் ஏற்கத் தகுந்த வாழ்வு முறையாகவும் பரிந்துரைக்கப்பட்டது. ஒரு மனிதனின் வாழ்க்கைக் கட்டங்கள் மாணவனாக, வீட்டுத் தலைவனாக, ஓய்வு பெற்றவனாக, முற்றும் துறந்தவனாக (*Ascetic*) பிரிக்கப்படுகிறது. பௌத்தம், சமணம், கிறித்தவ சமயங்களின் துறவிகள் ஆகியோரும் எளிய வாழ்முறையைப் பின்பற்றுகின்றார்கள்.

எளிய வாழ்முறை ஐக்கிய அமெரிக்கா போன்ற பொருளாதார வளம் மிக்க நாடுகளிலும் சிறுபான்மையினரால் விரும்பி ஏற்றுக் கொள்ளப்பட்டுள்ளது. குறிப்பாக வேகமான பொருளாதார வளர்ச்சியின் சூழலியல் விளைவுகள் பாரதூரமாக வெளிப்படும் இந்தக் காலகட்டத்தில் மேலும் மேலும் பலர் எளிய வாழ்முறையைத் தேர்வு செய்கின்றனர்.
**மல்லிங்காபுரம்** தமிழ்நாடு, தேனி மாவட்டத்தின் மேற்குத் தொடர்ச்சி மலையடிவாரத்தில் அமைந்துள்ள ஒரு கிராமம் ஆகும். கம்பம் - போடிநாயக்கனூர் மாநில நெடுஞ்சாலையில் அமைந்துள்ள இக்கிராமம், உத்தமபாளையத்திலிருந்து ஒன்பதாவது கிலோ மீட்டரில் அமைந்துள்ளது.

பண்ணைப்புரம், கரியணம்பட்டி, பல்லவராயன்பட்டி ஆகிய கிராமங்களுக்கு இக்கிராமம் "தாய்கிராமம்" என்றும் அழைக்கப்படுவதுண்டு. பண்ணைப்புரம் பேரூராட்சிக்கு உட்பட்ட முதல் இரண்டு வார்டுகள் இக்கிராமத்தில் வருகின்றன. சுமார் முப்பது ஆண்டுகளுக்கு முன்பாக இக்கிராமத்தில் நிலத்தடி நீர்மட்டம் ஐம்பது அடியில் துவங்கிய அந்தக் கால கட்டத்தில், மதுரை, ஒட்டன்சத்திரம், விருதுநகர் உள்ளிட்ட நகரங்களுக்கு இங்கிருந்து விவசாயப் பொருட்களான காய்கனிகள் அதிகம் ஏற்றுமதியானது. மக்களின் வாழ்க்கைத்தரம் விவசாயத்தை போன்றே பல ஏற்ற இறக்கங்களை சந்தித்து வந்துள்ளது.

இவ்வூரில் ஸ்ரீ ரங்கநாதசுவாமி தொடக்கப்பள்ளி அரசு உதவி பெறும் பள்ளியாகச் செயல்பட்டு வருகின்றது. மல்லிங்காபுரம் கிராமத்தில் உள்ள மக்கள் தொகையில் தற்போதைய நிலவரப்படி தொண்ணூறு சதவீதத்திற்கும் அதிகமானோர் கல்வியறிவு பெற்று உள்ளனர். இவ்வூரின் தென்கிழக்கே சுயம்புவாக எழும்பியுள்ள மல்லிங்கேஸ்வரருக்கு ஆலயம் ஒன்று பல நூறு ஆண்டுகளுக்கு முன்னரே கட்டப்பட்டது. முற்காலத்தில் இக்கோவிலை சுற்றித்தான் மக்கள் தங்கள் வாழ்விடங்களை அமைத்து விவசாயம் செய்து வந்ததாகவும், பின்னர் தொற்றுநோய் பரவிய காரணத்தால் மேற்குத் திசை நோக்கி குடிபெயர்ந்ததாகவும் கூறப்படுகிறது.

மல்லிங்காபுரம் கிராமத்தில் பிள்ளையார், காளியம்மன், முத்தாலம்மன், பேச்சியம்மன், பட்டாளம்மன் ஆகிய கோவில்கள் உள்ளன. இங்கு வசிக்கும் மக்களின் குடிநீர் தேவையை முல்லைப் பெரியாறு கூட்டுக்குடிநீர்த் திட்டம் நிறைவேற்றி வருகிறது. பொன் விளைந்த இப்பகுதி விவசாய நிலங்கள், தற்போது நிலத்தடி நீர்மட்டம் எண்ணூறு அடிக்கும் கீழாகச் சென்று விட்டதால் பெரும்பாலான விவசாய நிலங்கள், வானம் பார்த்த பூமியாக மானாவாரிச் சாகுபடிக்கு மாறிவிட்டன.

இங்குள்ள குழந்தைகள் மற்றும் மாணவர்கள் அருகிலுள்ள பண்ணைப்புரம் அரசு மேல்நிலைப்பள்ளி, இந்து நடுநிலைப்பள்ளி, கோம்பை கன்னிகா பரமேஸ்வரி உயர்நிலை மற்றும் மேல்நிலைப்பள்ளிகளிலும், கல்லூரிப் படிப்பை உத்தமபாளையம் ஹாஜி கருத்த ராவுத்தர் ஹவுதியா கல்லூரியிலும் தொடர்கின்றனர்.
**எழிலன் நாகநாதன்** (*Ezhilan Naganathan*) ஒரு தமிழ்நாட்டு அரசியலர், மருத்துவர், மற்றும் சமூக ஆர்வலர் ஆவார். 10 ஆண்டுகளுக்கும் மேலாக, முன்னாள் முதலவர் கருணாநிதியின் தனி மருத்துவராக இருந்துள்ளார்.தற்போது மு. க. ஸ்டாலின் தனி மருத்துவராக
இருக்கிறார்.

வாழ்க்கைக் குறிப்பு
-------------------

இவர் மு.நாகநாதன் – ஜமதக்னி சாந்தி இணையரின் மகனாக பிறந்தார்.இவரின் தந்தை கருணாநிதி ஆட்சிக் காலத்தில் தமிழ்நாடு திட்டக்குழு துணை தலைவராக இருந்துள்ளார்.இவரின் தாய்வழி தாத்தா க. இரா. ஜமதக்னி இந்திய விடுதலைப் போராட்ட வீரர் ஆவார்.

சமூக தொண்டு
-----------

"இளைஞர் இயக்கம்" என்ற அமைப்பையும் நிறுவி நடத்தி வரும் இவர் ஈழத் தமிழர் பிரச்சினைக்காக உரத்துக் குரல் கொடுத்தவர். கூடங்குளம், நெடுவாசல் நீட் தேர்வு, சேலம் எட்டு வழிச்சாலை,சிஏஏவுக்கு எதிரான போராட்டங்கள், கோவிட் தடுப்புப் பணிகள் என அனைத்து சமூகப் பிரச்சினைக்கு எதிராகவும் குரல் கொடுத்து வருபவர்.

அரசியல்
-------

2021 ஆம் ஆண்டில் நடைபெற்ற சட்டமன்றத் தேர்தலில் ஆயிரம் விளக்கு தொகுதியில் இருந்து திமுக சார்பில் சட்டமன்ற உறுப்பினரானார்.

கல்வி
-----

இவர் தனது பள்ளி படிப்பை சென்னையில் உள்ள டான் பாஸ்கோ மெட்ரிக் மேல்நிலைப்பள்ளி யில் படித்தார். அதனை தொடர்ந்து சென்னை அரசு மருத்துவக் கல்லூரியில் எம்.பி.பி.எஸ், எம்.டி. படித்துப் பட்டம் பெற்றார். 

காவேரி மருத்துவமனையில் பொதுநல மருத்துவராக உள்ளார்.

மேற்கோள்கள்
-----------

1. ↑  Megha Kaveri, தொகுப்பாசிரியர் (MARCH 12, 2021). *A leading voice against NEET: Who is DMK’s Thousand Lights candidate Dr Ezhilan?*. thenewsminute. ?.
2. ↑   *ஆயிரம் விளக்கு தொகுதி: மகனா, மருமகனா.. யார் சிபாரிசை ஏற்பது? - குழப்பத்தில் ஸ்டாலின்!*. விகடன் இதழ். 11 மார்ச் 2021. .
3. ↑   *சொல்கிற இடத்தில் இருந்தேன்; தற்போது செய்கிற இடத்துக்கு வந்துள்ளேன்: திமுக வேட்பாளர் எழிலன் பேட்டி!*. தி ஹிந்து தமிழ் இதழ். 11 மார்ச் 2021. .
4. ↑   *தமிழக சட்டமன்றத் தேர்தல்: ஆயிரம் விளக்கு தொகுதியில் ஜொலிக்கப்போவது எந்த கட்சியின் விளக்கு?*. ஜீ தமிழ். 24 மார்ச் 2021. .
5. ↑   *உண்மையில் நின்று துடித்ததா கருணாநிதி இதயம்? - விடை சொல்லும் மருத்துவர்*. பி.பி.சி தமிழ். 14 அகத்து 2018. .
6. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
**பாலிகலக்டோயுறேனசு**

பாலிகலக்டோயுறேனசு என்கிற நொதி தக்காளி கனியில் (பழத்தில்) மட்டும் வெளிப்படும். இவைகளில் மரபணு பகுதி மற்ற பாகங்களில் இருந்தாலும், இவைகளின் வெளிபாடு கனியில் மட்டும் செயல்படுபவையாக உள்ளன. உச்ச வெளிப்பாட்டுக்கு முழு அளவிலான தொடரி (Promoter) வரிசையும், நிறைரி வரிசையும் தேவைபடுகின்றன. தொடரி 4 kb யும் நிறைரி 1.8 kb யும் வரிசைகளை கொண்டுள்ளது. இந் நொதியின் செயல்பாட்டால் தான் தக்காளி காய், கனியாக மாற்றப்படுகிறது. இக்கண்டுபிடிப்பால் பல நன்மைகள் நமக்கு உள்ளன.

தக்காளியெய் கனிய வைப்பதற்கு பாலிகலக்டோயுறேனசு (Polygalactouronase) என்கிற நொதி மிக முக்கியம். இவைகளின் மரபு வரிசைகள் பயிரின் பல பாகங்களில் இருந்தாலும், பழத்தில் மட்டும் வெளிப்படுவது இதனின் தனி சிறப்பு.

பயன்கள்:
--------

இவ் மரபணு தக்காளி பழத்தில் மட்டும் வெளிப்படும் என்பதால், பல நன்மைகளை மாந்தருக்கு தருகிறது. தக்காளி பழம் வெகு விரைவில் கனிந்து அழுகி விடுகின்றன. இதனால் வேளாண்மை புரிபவர்களுக்கு பலத்த இழப்புகள் ஏற்படுகின்றன. மேலும் ஒரு இடத்தில் இருந்து மற்ற இடத்துக்கு மாற்றும் (போக்குவரத்து) போது ஏற்படும் சேதங்களினால் பெருத்த பாதிப்புகள் ஏற்படுகின்றன.

இதனை தவிர்ப்பதற்கு, மரபு தொழில் நுட்பவியல் மூலம் பாலிகலக்டோயுறேனசு வெளிபடுதலை கட்டுக்குள் கொண்டுவரலாம். செயற்கை முறையில் நாம் பாலிகலக்டோயுறேனசு எதிராக சிறு ஆர். என். ஏ (siRNA) வெளிப்படுத்த கூடிய அமைப்புகள் (constructs) மூலம் மரபணு வெளிப்படுதல் கட்டுக்குள் கொண்டு வரப்படும். இதனால் காயில் இருந்து கனிவதை கால நீட்சியாக்கலாம். பின் ஏற்றுமதி செய்யப்பட்டு, செயற்கை முறையில் தெளிக்கப்படும் எத்திலீன் என்னும் சுரப்பியால் (Hormone) கனிய வைக்கப்படும்.

பொதுவாக கனியில் மட்டும் வெளிப்படும் மரபணுவால் மற்றொரு பெரிய நன்மை உள்ளது. பல தீ நுண்மங்களின் நோயெய் அழிக்க நமது ஊரில் கொடுக்கப்படும் சொட்டு மருந்துகள் (vaccination for small pox and polio) நினைவில் கொள்ளுங்கள். சொட்டு மருந்தாக கொடுக்கப்படும் நீரில் செயலற்ற முழு நுண்மங்களோ (inactivated virus particles) அல்லது நுண்மத்தின் ஒரு புரதமாக அமைக்கப்பட்டு இருக்கும். மேலும் இவைகள் நமது உடலில் நோய் எதிப்பு தன்மை கொடுக்கும் மனனம் உயிரணுக்களை தூண்டுபவையாக இருக்கும் ( it should induce humoral and cellular mediated immunity response as well as memory cells). நோய் எதிர்ப்பு மற்றும் மனனம் செல்களை தூண்டும் புரதத்தின் மரபணு பகுதியெய் கனியில் அல்லது உண்ணக்கூடிய பயிரின் பாகங்களில் வெளிப்படுத்த, கனியில் மட்டும் வெளிப்படும் அல்லது மற்ற உண்ணும் பாகங்களில் மட்டும் வெளிப்படும் மரபணுவின் தொடரியெய் (fruit specific promoter or tissue specific promoter) கொண்டு வெளிப்படுத்தலாம். பின் இவைகளை நாம் உண்ணும் போது, நமது உடலில் ஒரு குறிபிட்ட நோய்க்கு, நோய் எதிர்ப்பு தன்மையெய் நாம் பெறலாம். இவைகளை மருந்து உணவு (edible vaccine) என அழைக்கப்படும். மதுரை காமராசர் பலகலைகழகத்தில் பணிபுரியும் பேரா. உசா அவர்கள், டைபாய்ட் (typhoid) என்னும் காய்ச்சல் அல்லது வெப்பு நோய்க்கு தக்காளி மருந்து உணவு உருவாக்குவதில் ஈடுபட்டுள்ளார்.

மேற்கோள்கள்:
------------

C. J. S. Smith, C. F. Watson, J. Ray, C. R. Bird, P. C. Morris, W. Schuch & D. Grierson (1988). Antisense RNA inhibition of polygalacturonase gene expression in transgenic tomatoes. Nature 334, 724 - 726

கலைச்சொற்கள்:
-------------

நிறைரி வரிசை- terminator sequence

மருந்து உணவு- edible vaccine

தொடரி- Promoter